ناڕەزایەتییەکانی ٢٠١٨ لە بەنگلادیش سەبارەت بە سەلامەتی ڕێگاوبانەکان

زنجیرەیەک ناڕەزایەتی گشتی لە بەنگلادیش کە داوای باشترکردنی سەلامەتی ڕێگاوبانەکانیان دەکرد. نارەزاییەتییەکان لە ٢٩ی تەمموز تا ٨ی ئابی ٢٠١٨ بەڕێوەچوون  نارەزاییەتییەکان بەھۆی مردنی دوو خوێندکاری ئامادەیی لە داکا بوون دوای ئەوەی کە پاسێک کە لەلایەن شۆفێرێکی بێ مۆڵەتەوە بوو بەھۆی کوشتنیان لەکاتێکدا لە پێشبڕکێیدا بوو ھەڵگرتنی سەرنشینان. ئەم ڕووداوە خوێندکارانی ھاندا بۆ ئەوەی داوای ڕێگاوبانی سەلامەتتر و یاسای توندتری ھاتوچۆ بکەن و خۆپیشاندانەکان بە خێرایی لە سەرانسەری بەنگلادیشدا بڵاوبوونەوە.  

ناڕەزایەتییەکان تا ٢ی ئاب ھێمنانە بوون، بەڵام ئاڵۆزییان تێکەوت کاتێک پۆلیس ھەوڵیدا بە گازی فرمێسکڕێژ بڵاوە بە خۆپیشاندەران بکات، ھاوشان لەگەڵ کەسانێک کە پێدەچێت لایەنگری حکومەت بن، بە ھێرش کردنە سەر خۆپیشاندەران و ڕۆژنامەنووسان.   حکومەت چەند خۆپیشاندەران و فۆتۆگرافەرێکی دەستگیرکرد بەھۆی ئەوەی چاوپێکەوتنێکیان سەبارەت بە ناڕەزایەتییەکان لەگەڵ میدیا جیھانیەکان ئەنجامدا.   ڕێکخراوە نێودەوڵەتییە جیاوازەکان و کەسایەتییە باڵاکان ھاوسۆزی خۆیان لەگەڵ خۆپیشاندەران دەربڕی.    سەرکوتکردنی خۆپیشاندەرانی خوێندکاران ڕەخنەی زۆری لێ گیرا، چ لە ئاستی ناوخۆ و چ لەسەر ئاستی نێودەوڵەتی.   

حکومەت لە ٦ی ئابدا ڕەشنووسی یاسای ھاتووچۆی پەسەند کرد کە سزای لەسێدارەدان بۆ کوشتنی بە ئەنقەست و زۆرترین سزای پێنج ساڵ زیندانی بۆ کوشتنی بەڕێکەوت بە ماتۆڕ دیاری کرد.  خۆپیشاندەران ھەستیان بەوە کرد کە زۆرترین سزای پێنج ساڵ زۆر سووکە بۆ مردنی بەڕێکەوت بەھۆی لێخوڕینی بێباکانە.  لە ٨ی ئابدا دۆخی شارەکە ئاسایی بووەوە، زۆربەی خوێندکاران گەڕانەوە بۆ پۆلەکانیان و ھاتوچۆ وەک ئاسایی دەستیپێکردەوە، زۆرێک لە سەرچاوەکان ڕایانگەیاند کە ناڕەزایەتییەکان کۆتاییان ھاتووە.   

 سەرچاوەکان 

پۆل:خۆپیشاندانەکانی ٢٠١٨